​ໄຕ້​ຝຸ່ນ Fanapi ​ພັດເຂົ້າ​ປະທະ ຝັ່ງ​ຕາ​ເວັນ​ອອກ​ຂອງ​ຈີນ
​ພວກ​ເຈົ້າ​ໜ້າ​ທີ່​ໃນແຂວງ Funjian ທາງພາກຕາ​ເວັນ​ອອກ ສຽງ​ໃຕ້​ຂອງ​ຈີນ ​ໄດ້​ປະກາດ​ບອກ​ຊາວ​ປະມົງ​ ໃຫ້​ຢູ່​ຫ່າງ​ຈາກ​ ແຄ​ມຝັ່ງທະ​ເລ. ​
ລົມພາຍຸໄຕ້ຝຸ່ນ Fanapi ໄດ້ພັດເຂົ້າກະທົບຝັ່ງຕາເວັນ ອອກຂອງຈີນໃນເຊົ້າວັນຈັນມື້ນີ້ຫຼັງຈາກທີ່ໄດ້ພັດຖະຫລົ່ມ ໄຕ້ຫວັນໃນວັນອາທິດວານນີ້ ພວກເຈົ້າໜ້າທີ່ໃນແຂວງ Funjian ທາງພາກຕາເວັນອອກສຽງໃຕ້ຂອງຈີນໄດ້ປະກາດ ບອກຊາວປະມົງໃຫ້ຢູ່ຫ່າງຈາກແຄມຝັ່ງທະເລ ໄດ້ມີການຍົກ ຍ້າຍປະຊາຊົນຫຼາຍກວ່າ 186,000 ຄົນ ພວກຮ້ານຄ້າ ແລະທຸລະກິດຫລາຍແຫ່ງພາກັນອັດກິດຈະການໃນມື້ວານນີ້ ເຈົ້າໜ້າທີ່ພະຍາກອນອາກາດໄດ້ຍົກລະດັບຄວາມຮ້າຍແຮງ ຂອງພາຍຸໄຕ້ຝຸ່ນ Fanapi ຂຶ້ນສູ່ອັນດັບສອງຊຶ່ງທາງການ ຂອງຈີນຍັງກ່າວເພີ່ມຕື່ມວ່າໄຕ້ຝຸ່ນ Fanapi ສາມາດເປັນພາຍຸທີ່ຮ້າຍແຮງສຸດທີ່ປະທະຈີນໃນປີນີ້ ກໍອາດເປັນໄດ້ ຄາດວ່າໄຕ້ຝຸ່ນ Fanapi ຊຶ່ງເປັນລົມໄຕ້ຝຸ່ນລູກທີ່ 11 ຂອງປີນີ້ ຈະຜ່ອນຄວາມແຮງລົງມາເປັນລົມພາຍຸເຂດ ຮ້ອນທຳມະດາເວລາມັນພັດເຂົ້າເຖິງເຂດແຂວງ Guangdong ຕອນທີ່ພັດເຂົ້າຝັ່ງໄຕ້ຫວັນໃນວັນອາທິດນັ້ນ Fanapi ໄດ້ເຮັດໃຫ້ຫລາຍກວ່າ 300,000 ຫຼັງຄາເຮືອນ ບໍ່ມີໄຟຟ້າໃຊ້ ແລະສົ່ງຜົນໃຫ້ ທຸລະກິດການຄ້າແລະການທ່ອງທ່ຽວຢູ່ໃນ ເກາະໄຕ້ຫວັນຢຸດສະງັກລົງ ມີຄົນບາດເຈັບຫລາຍສິບຄົນ ໂຮງຮຽນແລະໂຮງການຕ່າງໆ ແມ່ນຍັງປິດຢູ່ໃນວັນປິດຢູ່ໃນວັນຈັນມື້ນີ້